stanford-oval/wikipedia huggingface dataset:
הענן הבין-כוכבי המקומי

דיאגרמה המציגה את הענן הבין-כוכבי המקומי ותנועת מערכת השמש בתוכו
הענן הבין-כוכבי המקומי הוא ענן בין-כוכבי בגודל 30 שנות אור דרכו עוברת כיום מערכת השמש.
מערכת השמש נכנסה לענן הבין-כוכבי המקומי לפני כ-44,000 עד 150,000 שנה והיא צפויה להישאר בתוכו עוד 10,000 עד 20,000 שנה.
השפעות אפשריות של הענן בין הכוכבי המקומי על כדור הארץ נעצרות על ידי רוח השמש והשדה המגנטי של השמש. אינטראקציה זו עם ההליוספירה נמצאת תחת מחקר על ידי Interstellar Boundary Explorer (IBEX) (אנ'), לוויין של נאס"א העוסק במיפוי הגבול בין מערכת השמש והחלל הבין כוכבי.
המדינה החופשית שאומבורג-ליפה

המדינה החופשית שאומבורג-ליפה (בגרמנית: Freistaat Schaumburg-Lippe) הייתה מדינה היסטורית ברפובליקת ויימאר באזור סקסוניה התחתונה של היום, והתקיימה בין השנים 1918–1946.
היסטוריה

ב-12 בנובמבר 1918 התפטר אדולף השני, נסיך שאומבורג-ליפה מתפקידו, בעקבות המהפכה הגרמנית והתבוסה במלחמת העולם הראשונה. לאחר ביטול הנסיכות, הפכה המדינה למדינה חופשית. שאומבורג-ליפה נשארה מדינה חופשית במהלך רפובליקת ויימאר (1918-1933), גרמניה הנאצית (1933-1945), ועוד כשנה לאחר תבוסת גרמניה הנאצית, כאשר הייתה שאומבורג-ליפה באזור הכיבוש הבריטי. בשנת 1946, איבדה ליפה את עצמאותה ואוחדה לתוך מדינת סקסוניה התחתונה.
החל ב-1933 שלטה המפלגה הנאצית במדינה, נציג המפלגה היה אלפרד מייר (אנ') שנשא בתואר "ראש השרים" (אנ').
מדינות ליפה ושאומבורג-ליפה
הממלכה המאוחדת באירוויזיון לרוקדים צעירים

| --- | --- |
 מדינה:  הממלכה המאוחדת הממלכה המאוחדת
 רשת שידור:  BBC
 השתתפות ראשונה:  איטליה רג'ו אמיליה, 1985
 זכיות:  צרפת פריז, 1989
 השתתפויות:  7 (5 גמר)
 היעדרויות:  8
 אירוח האירוויזיון:  הממלכה המאוחדת לונדון, 2001
 השתתפות אחרונה:  פולין ורשה, 2005
 
הממלכה המאוחדת נטלה חלק באירוויזיון לרוקדים צעירים 7 פעמים.
הרקדנים והריקודים שייצגו את הממלכה המאוחדת באירוויזיון לרוקדים צעירים

| שנה | אמן | ריקוד | כוריאגרף | חצי גמר | גמר |
| --- | --- | --- | --- | --- | --- |
| 1985 | מריה אלמידה וארול פיקפורד | לא ידוע | לא ידוע | לא התקיים חצי-גמר | - |
| 1987 | פאול ליברוד | "Under Summer" | ר. כוהן | לא התקיים חצי-גמר | - |
| 1989 | טטסויה בירקאווה | לא ידוע | לא ידוע | - | 1 |
| 1999 | לארה גלו | לא ידוע | לא ידוע | - | לא עלתה לגמר |
| 2001 | ג'יימי בונד | "Seigfried Solo from Act 3 Swan Lake" | מ. פטיפה | - | - |
| 2003 | קייט ליונס | לא ידוע | לא ידוע | - | לא עלתה לגמר |
| 2005 | אלכס ג'ונס | "Impossible Self" | ל. קינג | - | - |
אירוח התחרות

| שנה | העיר המארחת | מקום התחרות | מנחים |
| --- | --- | --- | --- |
| 2001 | לונדון | בית האופרה המלכותית, קובנט גארדן, תיאטרון לינבורי (אנ') | דבורה בול |
ראו גם

האירוויזיון לרוקדים צעירים
הממלכה המאוחדת באירוויזיון
הערות שוליים

1 2  בשנה זו, הוענקו 2 פרסים. אחד לבלט והשני לריקוד עכשווי (אנ'). הממלכה המאוחדת זכתה בפרס לבלט
1 2  "Country profile: United Kingdom". youngdancers.tv. European Broadcasting Union. אורכב מ-המקור ב-2016-03-15. נבדק ב-9 במרץ 2015. {{cite web}}:  (עזרה)
↑  "Eurovision Young Dancers 2001: About the show". European Broadcasting Union. אורכב מ-המקור ב-2016-08-13. נבדק ב-5 באוקטובר 2014. {{cite web}}:  (עזרה)
המדינה החופשית שוורצבורג-רודולשטאדט

| --- | --- |
דגל

 
 ממשל
 משטר:  רפובליקה
 שפה נפוצה:  גרמנית
 עיר בירה:  רודולשטאדט
 גאוגרפיה
 יבשת:  אירופה
 היסטוריה
 הקמה:  מלחמת העולם הראשונה
 תאריך:  1918
 פירוק:  הצטרפות לתורינגיה
 תאריך:  1920
 ישות קודמת:   נסיכות שוורצבורג-רודולשטאדט
 ישות יורשת:   תורינגיה
 שטח בעבר:  941 קמ"ר (נכון ל־1918)
 אוכלוסייה בעבר:  97,983 (נכון ל־1918)
 
המדינה החופשית שוורצבורג-זונדרסהאוזן
המדינה החופשית שוורצבורג-רודולשטאדט (גרמנית: Freistaat Schwarzburg-Rudolstadt), הייתה מדינה קטנה ברפובליקת ויימאר, שהתקיימה תקופה קצרה עד למיזוגה במדינת תורינגיה.
היסטוריה

ב-25 בנובמבר 1918 התפטר מתפקידו גינטר ויקטור, נסיך שוורצבורג, בעקבות המהפכה הגרמנית והתבוסה במלחמת העולם הראשונה. לאחר ביטול הדוכסות, הפכה המדינה למדינה חופשית ברפובליקת ויימאר. עד מהרה נבחרה ממשלה, ובדצמבר אותה שנה הגיעה הממשלה להסכם עם גינטר ויקטור על מסירת רוב נחלותיו לרשות המדינה, תמורת זכויות שימוש וציד ביערותיו ופנסיה שנתית שהובטחה לו.
בשנת 1920 הצטרפה המדינה למדינת תורינגיה, לאחר שפרלמנט המדינה הכריע בעד המהלך, ושלל הצטרפות לפרוסיה.
הממלכה המאוחדת באירוויזיון 2021

הממלכה המאוחדת השתתפה באירוויזיון 2021 עם השיר "Embers", שבוצע על ידי הזמר הבריטי ג'יימס ניומן.
לפני האירוויזיון

ב-27 בפברואר 2020, רשות השידור הבריטית (BBC) הכריזה כי ניומן נבחר לייצג את הממלכה המאוחדת באירוויזיון 2020, עם השר "My Last Breath". לאחר ביטול התחרות ב-18 במרץ 2020 עקב מגפת הקורונה, ב-19 בפברואר 2021, רשות השידור הבריטית הודיעה כי ניומן יישאר הנציג הבריטי לאירוויזיון 2021. השיר הבריטי לתחרות, "Embers", יצא לאור ב-11 במרץ 2021.
באירוויזיון

המהדורה ה-65 של האירוויזיון התקיימה ברוטרדם, הולנד והורכבה משני חצאי גמר ב-18 במאי וב-20 במאי 2021, ומגמר ב-22 במאי 2021. על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. כחברה בחמש המדינות הגדולות, הממלכה המאוחדת מעפילה אוטומטית לגמר.
בגמר האירוויזיון מוקמה הממלכה המאוחדת בסדר ההופעות במקום התשיעי, וסיימה במקום האחרון (ה-26) עם 0 נקודות הן מהשופטים והן מהקהל.
הערות שוליים

↑  UK Eurovision 2020 entry and song confirmed as James Newman with 'My Last Breath'
↑  שגיא בן נון‏, בעקבות התפשטות הקורונה: בוטל אירוויזיון 2020, באתר וואלה, 18 במרץ 2020
↑  James Newman will represent the UK at Eurovision 2021!
↑  "Rotterdam 2021–Eurovision Song Contest". European Broadcasting Union (EBU). אורכב מ-המקור ב-24 בדצמבר 2020. נבדק ב-24 בדצמבר 2020. {{cite web}}:  (עזרה)
↑  "Rules–Eurovision Song Contest". European Broadcasting Union (EBU). אורכב מ-המקור ב-8 באפריל 2020. נבדק ב-24 בדצמבר 2020. {{cite web}}:  (עזרה)
הענף הכפי השטחי

| --- | --- |
 שיוך:  branch of radial artery 
 תיאור ב:  האנטומיה של גריי (מהדורה 20) (594) 
 מזהים
 לטינית (TA98):  ramus palmaris superficialis arteriae radialis 
 טרמינולוגיה אנטומיקה:  A12.2.09.031 
 TA2 (2019):  4645 
 FMA:  22752 
 מערכת השפה הרפואית המאוחדת:  C0816036 
 
עורקי כף היד
הֶעָנָף הַכַּפִּי הַשִּׁטְחִי (TA: ramus palmaris superficialis) הוא ענף עורקי בכף היד המסתעף מעורק החישור ומספק דם לכף היד.
הענף הכפי השטחי מסתעף מעורק החישור בטרם האחרון מתעקל סביב צדו של שורש כף היד. בהתקדמו, הענף עובר דרך שרירי בליטת כף היד, שאותם הוא מספק, ולפעמים הוא עובר מעליהם. לעיתים הוא משיק לחלקו הסופי של עורק הגומד ליצירת קשת כף היד השטחית.
גודלו של הענף משתנה מאדם לאדם. לרוב הוא קטן מאוד ומסתיים באזור שרירי האגודל, אולם לעיתים גודלו כשל המשך עורק החישור עצמו.
| --- | --- |
בקרת זהויות :  TA98: A12.2.09.031 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
הספרייה הלאומית הרוסית

| --- | --- |


 תאריך ייסוד:  16 במאי 1795 (יוליאני) 
 מנהל:  אלכסנדר ורשינין 
 מספר מועסקים:  1,269 (נכון ל־31 בדצמבר 2018) 
 קואורדינטות:  59°56′01″N 30°20′08″E﻿ / ﻿59.9335°N 30.335611°E﻿ / 59.9335; 30.335611
 http://nlr.ru/
  (למפת סנקט פטרבורג מוגדלת) הספרייה הלאומית הרוסית(למפת סנקט פטרבורג רגילה) הספרייה הלאומית הרוסית
 
הספרייה הלאומית הרוסית (ברוסית: Российская национальная библиотека, בעבר ספריית המדינה הציבורית על שם סלטיקוב-שצ'דרין וקודם לכן הספרייה הקיסרית הציבורית), הממוקמת בסנקט פטרבורג, היא הספרייה הציבורית הוותיקה ביותר ברוסיה. על אף שמה, אין מדובר בספרייה לאומית רשמית, ואין לבלבל ספרייה זו עם הספרייה הממלכתית של רוסיה - הספרייה הלאומית של רוסיה הממוקמת במוסקבה, בירת המדינה. הספרייה הלאומית הרוסית היא אחת הספריות הגדולות בעולם, עם כ-36 מיליון פריטים והיא הספרייה הגדולה והוותיקה ביותר במזרח אירופה.
היסטוריה

הספרייה הוקמה ב-16 במאי 1795 לפי צו מיוחד של הקיסרית יקתרינה הגדולה ונקראה בשם "הספרייה הציבורית הקיסרית". אדריכל המבנה היה יגור סוקולוב. הספרייה יועדה לשמש לא רק כמחסן ספרים, אלא כמקור של השכלה עממית הנגיש לכל. לפי התכנון המקורי מארגני הספרייה היו אמורים לכנס בה את כל הספרים שיצאו ברוסית מעולם וכן את הספרים השונים שיצאו על רוסיה בשפות השונות. יקטרינה עצמה עקבה מקרוב אחר בניית הספרייה ואף תרמה ספרים לאוסף הראשון.
פתיחתה הרשמית של הספרייה התקיימה ב-3 בינואר 1814, והיא הייתה אמורה להיות נגישה לכל שכבות העם. לאחר המהפכה הקומוניסטית ב-1917 שם הספרייה שונה ל"ספריית המדינה הציבורית", וב-1932 נוסף לה שמו של הסופר הרוסי מיכאיל סלטיקוב-שצ'דרין. בתקופת המצור על העיר בין אוגוסט 1941 לבין ינואר 1944 המשיכה הספרייה להיות פתוחה ולשרת את הציבור. ב-1992 שם הספרייה שונה שוב לספרייה הלאומית הרוסית.
לפי צו מיוחד של נשיא רוסיה הספרייה הוכרזה כאתר מורשת לאומי.
אוספים מיוחדים

הספרייה מחזיקה כמה מכתבי היד החשובים ביותר. בין כתבי היד נמצאים "כתב יד לנינגרד", ספר התנ"ך העברי השלם הקדום ביותר הידוע כיום, חלק מקודקס סינאיטיקוס מהמאה ה-4 והאוונגליון של אוסטרומיר מהמאה ה-10 (האוונגליון הסלבי העתיק ביותר הידוע כיום). כמו כן רכשה הספרייה את אוספיו של החכם הקראי אברהם פירקוביץ' (אוסף פירקוביץ' הראשון ואוסף פירקוביץ' השני) הכוללים אלפי כתבי יד יהודיים, קראיים ושומרוניים החל מהמאה ה-5. כן נמצא בספרייה אוסף גדול של קטעים מהגניזה הקהירית ובהם האוסף של אנטונין קפוסטין.
הסנאט (מצרים)

ערך זה עוסק במועצת השורא של מצרים. אם התכוונתם למשמעות אחרת, ראו .
במצרים, הסנאט (לשעבר מועצת השורא, בערבית مجلس الشورى בתעתיק לעברית מַגְלֵס א-שוּרא) הייתה המועצה המייעצת לנשיא מצרים ותפקדה כבית עליון כחלק מהפרלמנט המצרי. ב-5 ביולי 2013 פורקה המועצה, וכתוצאה ממשאל העם במצרים בשנת 2019 הוחזרה.
היסטוריה

מועצת השורא הוקמה בשנת 1980 באמצעות תיקון חוקתי. המועצה הורכבה מ-264 חברים מתוכם 176 חברים נבחרו ישירות על ידי הציבור כחלק מהבחירות ו-88 מונו באופן אישי על ידי נשיא הרפובליקה לתקופה של כ-6 שנים. אך כל 3 שנים חצי מחברי המועצה התחלפו.
במשך השנים עלה לדיון ציבורי דבר חוקיות המועצה והדבר גרם לדיון משפטי בנוגע לחוקתיות של מועצת השורא, הדיון המרכזי בנוגע למועצת השורא היה אמור להתקיים ב-2 בדצמבר 2012 על ידי בית המשפט החוקתי הגבוהה אשר היה אמור להכריז אם לבטל את המועצה או להכשיר את הקמתה, אך בית המשפט דחה את פסק הדין בתגובה למחאות ההמוניות כנגד צעדיו של הנשיא מורסי לאחר פיטורי התובע הכללי, זאת לאחר ההכרזה החוקתית של הנשיא מוחמד מורסי שפורסמה בנובמבר 2012 אשר מונעת את פירוקה של מועצת השורא על ידי הרשות השופטת, בכך מנע מורסי מבית המשפט לבטל את המעמד של מועצת השורא. בית המשפט החוקתי הגבוהה החליט להפנות את התביעה לבית הנציבות של המדינה, שהוא המועצה המייעצת והסמכות הבכירה של בית המשפט החוקתי הגבוה. ב-15 בינואר 2013 מועצת המנהלים של בית הנציבות החלה לבחון את התביעה, ב-10 בפברואר 2013 לאחר שעורכי דין הגישו את המסמכים הדרושים, מועצת המנהלים יצרה דו"ח על המעמד החוקי של חוק הבחירות והחוקית של מועצת השורא. הדו"ח התקבל ב-22 באפריל 2013. ההחלטה הסופית של בית הנציבות היא שהקמתה של מועצת השורא היא בניגוד לחוקה. ביולי 2013 במקביל להפיכה הצבאית התפטרו 30 חברים ממועצת השורא, ב-5 ביולי 2013 פורקה מועצת השורא ובוטל הבית העליון בפרלמנט.
מבנה המועצה וסמכות

מועצת השורא מנתה כ-264 חברים, שני שלישים (176) מהם נבחרו בהצבעה ישירה, והשליש הנותר מונה על ידי נשיא הרפובליקה. על מחצית מכל החברים נדרש להיות חקלאים או עובדים.
מבנה המועצה וסמכות > תנאים

תקופת כהונתה של מועצת השורא הייתה שש שנים. עם זאת בחירות מחודשות ומינוי של 50% מכלל החברים נדרשו כל שלוש שנים, ובחירה מחדש ומינוי מחדש היו אפשריים עבור אותם חברים שתוקף חבורתם פג.
החוקה סיפקה ערבויות רבות להגנה על המועצה, ובכלל זה:
המועצה לא יכלה להתבטל אלא על ידי צו נשיאותי ורק במקרה של צורך.
לחברי המועצה הייתה חסינות פרלמנטרית.
מבנה המועצה וסמכות > קריטריונים ותנאי סף

בהתאם לחוק, כל מועמד שרצה להיבחר למועצת השורא היה צריך לעמוד בתנאים הבאים:
להחזיק באזרחות המצרית, כמו גם להיות בנו או בתו של אזרח מצרי.
להיות בן או בת 35 שנים לפחות ברגע הבחירה או המינוי.
סיימו שירות צבאי או קיבלו פטור מהם.
חבר מועצת השורא נבחר ברוב מוחלט של קולות תקפים שהוטלו בבחירות.
מבנה המועצה וסמכות > סמכות

אף על פי שסמכויותיה של מועצת השורא לא היו נרחבות או יעילות כמו של אספת העם, סמכות השיפוט שלה, כפי שנקבע בסעיפים (194) ו-(195) של חוקת 1971(אנ') ו-2012, מכסה את הסמכות של מה שנחוץ כדי לשמר את העקרונות של מהפכת 23 ביולי ו-15 במאי 1971 המהפכה המתקנת שביצע אנואר סאדאת. מועצת השורא פועלת על פי (סעיף 195):
על המועצה לאשרר :
חוקת חוק לתיקון.
כל אמנות או הסכמים המשפיעים על שלמותה הטריטוריאלית של מצרים או על ריבונותה.
במקרה של חילוקי דעות עם אספת העם, תוקם ועדה משולבת המורכבת משני יושבי הבתים העליון והתחתון ושבעה חברים מכל בית. הצעת החוק תיבחן מחדש בשני הבתים, אם עדיין לא יגעו הצדדים להסכמות, הנושא ישוב לדיון במפגש משותף של שני הבתים עד אשר יצליחו להגיע להצהרה משותפת.
המועצה נחשבת לגוף מייעץ עבור:
טיוטות ותוכניות כלליות לפיתוח חברתי וכלכלי.
הצעות חוק שיוחסו למועצה על ידי נשיא הרפובליקה.
כל העניינים הנוגעים למדיניות הכללית של המדינה או לנושאים בינלאומיים, אשר רלוונטיים למועצת השורא אשר הופנו על ידי נשיא הרפובליקה.
במקרה זה, המועצה הגישה את החלטתה לנשיא ולאספת העם.
ראו גם

חוקת מצרים (2014)
חוקת מצרים (1923)
ממשלת מצרים
| --- | --- |
בקרת זהויות :  NLI: 987007604010205171  LCCN: n83179595  VIAF: 153646013   WorldCat (עם VIAF): 153646013
המנון הטרנסוואל

| --- | --- |

 מדינה:  הרפובליקה הדרום אפריקאית הרפובליקה הדרום אפריקאית
 שפה:  הולנדית
 מילים:  קתרינה ואן ריס
 לחן:  קתרינה ואן ריס
 תאריך מעמד רשמי:  1875
פוׁלְקְסְלִיד וָאן טְרַנְסְוָואל (בהולנדית ובאפריקאנס: Volkslied van Transvaal, ההמנון הלאומי של הטרנסוואל) הוא ההמנון הרשמי של הרפובליקה הדרום אפריקאית, הידועה גם בכינויה רפובליקת הטרנסוואל.
מילים

| תרגום לעברית | טקסט רשמי |
| --- | --- |
בית ראשון: אתה מכיר את האומה המלאה במעשי גבורה ובכל זאת נרדפת כבר זמן רב? היא הקריבה רכוש ודם למען חירות וצדק. הלאה אזרחים, הניפו את הדגלים סבלנו ייגמר הללו את הניצחונות של גיבורינו אנחנו אומה חופשית! אומה חופשית של אנשים חופשיים אומה חופשית של אנשים חופשיים! בית שני: אתה מכיר את הארץ המבוקרת רק לעיתים רחוקות ובכל זאת היא ארץ נפלאה הנמצאת במקום בו הטבע עושה פלאים ומציג אותם לראווה בשפע? טרנסוואלנים! הדהדו את ההמנון שלנו במקום בו האומה שלנו מחזיקה מעמד במקום בו אנו משגרים זיקוקים לעת שמחה יש לנו מולדת! ארץ נהדרת, ארץ נהדרת זוהי מולדתנו! בית שלישי: אתה מכיר את המדינה שהיא עדיין צעירה בקרב אומות העולם אבל בריטניה העצומה הכריזה עליה כחופשית? טרנסוואלנים! נעלות יהיו שאיפותינו וכאבנו הוא לבושתנו אבל באלוהים נמצא את ישועתנו הללו את האל למען מדינתנו! השבח לאלוהינו! השבח לאלוהינו! השבח לאלוהינו למען ארצנו ומולדתנו! :    Kent gij dat volk vol heldenmoed En toch zo lang geknecht? Het heeft geofferd goed en bloed Voor vrijheid en voor recht Komt burgers! laat de vlaggen wapp'ren Ons lijden is voorbij Roemt in de zege onzer dapp'ren Dat vrije volk zijn wij! Dat vrije volk, dat vrije volk Dat vrije, vrije volk zijn wij!   Kent gij dat land zo schaars bezocht En toch zo heerlijk schoon Waar de natuur haar wond'ren wrocht En kwistig stelt ten toon? Transvalers! laat ons feestlied schallen Daar waar ons volk hield stand Waar onze vreugdeschoten knallen Daar is ons vaderland! Dat heerlijk land, dat heerlijk land Dat is, dat is ons vaderland!   Kent gij de Staat, nog maar een kind In 's werelds Statenrij Maar toch door't machtig Brits bewind Weleerd verklaard voor vrij? Transvalers! edel was uw streven En pijnlijk onze smaad Maar God die uitkomst heeft gegeven Zij lof voor d'eigen Staat! Looft onze God! looft onze God! Looft onze God voor land en Staat!
ראו גם

מדיה וקבצים בנושא  בוויקישיתוף
המנון מדינת אורנג' החופשית
המנון דרום אפריקה
המדינה העממית הסן

המדינה העממית הסן הייתה מדינה ברפובליקת ויימאר, ולאחר מכן בגרמניה הנאצית. לאחר סיום מלחמת העולם השנייה צורפה המדינה למדינת הסן הגדולה (אנ') שהפכה בשנת 1946 למדינת הסן.
היסטוריה

ב-9 בנובמבר 1918 התפטר ארנסט לודוויג, הדוכס הגדול של הסן מתפקידו, בעקבות המהפכה הגרמנית והתבוסה במלחמת העולם הראשונה. לאחר ביטול הדוכסות, הפכה המדינה למדינה חופשית. המדינה התקיימה כמדינה חופשית במהלך רפובליקת ויימאר ובמהלך שלטון גרמניה הנאצית.
בהתאם לחוזה ורסאי היה כ-40% משטח המדינה (הסן התחתית וחלק משטארקנבורג), תחת כיבוש צרפתי עד ה-30 ביוני 1930.
לאחר תבוסת גרמניה במלחמת העולם השנייה, הייתה הסן התחתית תחת אזור הכיבוש הצרפתי, כחלק ממדינת ריינלנד-פפאלץ, ואילו שטארקנבורג והסן העילית היו תחת אזור הכיבוש האמריקני כחלק ממדינת הסן הגדולה, שהפכה בשנת 1946 למדינת הסן, שהיא אחת מ-16 המדינות הפדרליות שמרכיבות את גרמניה המודרנית.
המדינה העממית הסן בשנת 1930
הרי הפונטוס

| --- | --- |
תמונה לוויינית של הרי הפונטוס ורכס הקצ'קר, טורקיה
תמונה לוויינית של הרי הפונטוס ורכס הקצ'קר, טורקיה
 מידע כללי
 גובה:  3,937 מטר, קצ'קר
 מדינה:  טורקיה 
 מיקום:  טורקיה, גאורגיה
 רכס הרים:  הרי הפונטוס, רכס הקצ'קר
 אורך הרכס:  800 קילומטר
 קואורדינטות:  40°50′0″N 41°9′0″E﻿ / ﻿40.83333°N 41.15000°E﻿ / 40.83333; 41.15000
 
 
הרי הפונטוס (בטורקית: Pontus Dağları, במקור מינוח יווני: Πόντος), הרי הים השחור המזרחיים (Doğu Karadeniz Dağları) או הרי צפון אנטוליה (Kuzey Anadolu Dağları), הם רכס הרים המתרומם לאורך חופי הים השחור בצפון-מזרח טורקיה, כאשר חלקם המזרחי מגיע אף אל מדינת גאורגיה.
שרשרת ההרים משתרעת ממזרח למערב, מקבילה וקרובה לחופו הדרומי-מזרחי של הים השחור. ההרים הולכים וגבהים לכיוון מזרח. האזור המזרחי מכונה רכס הקצ'קר ובו נמצאת הפסגה הגבוהה ביותר בכל הרכס - הקצ'קר, שמתנוססת לגובה של כ-3,937 מטר. החלק המזרחי הגבוה מתחבר עם הרי גאורגיה. ההרים המערביים נמוכים בהרבה ומגיעים עד לנהר הקיזילאירמאק. אורך הרכס כ-800 ק"מ ורוחבו הממוצע הוא כ-100 קילומטר.
האזור בנוי סלעי גרניט וגנייס עתיקים וסלעי גיר צעירים. סלעים רבים נמצאים באזור, שהוא אלפיני באופיו עם סלעים רבים וחדים ואגמים רבים.
ההרים מכוסים ברובם ביערות צפופים, בעיקר של מחטניים. אזור החוף הצר, אותו תוחמים ההרים וחופי הים השחור, מכונה פונטוס ובו נמצאים חלק מיערות הגשם הממוזגים היחידים באירופה. קרבת ההרים לחוף הים השחור גרמה לכך שלא קיימות דרכי מעבר רבות מהחוף אל פנים המדינה. באזורים הגבוהים של ההרים נמצאים כפרי רועים עונתיים רבים המכונים יאילות ובהם שוהים רועי הצאן במהלך חודשי הקיץ.
הספרייה הלאומית והאוניברסיטאית על שם הקדוש קלמנט מאוחריד

| --- | --- |

הספרייה הלאומית והאוניברסיטאית על שם הקדוש קלמנט מאוחריד
 מיקום:  סקופיה
 סוג:  ספרייה לאומית
 ספריית הפקדה:  כן
 תאריך ייסוד:  1944 
 על שם:  קלמנט מאוחריד 
 גודל האוסף:  כ-3 מיליון פריטים
 קואורדינטות:  41°59′52.6″N 21°26′22.4″E﻿ / ﻿41.997944°N 21.439556°E﻿ / 41.997944; 21.439556
 http://www.nubsk.edu.mk/
 he
 
הספרייה הלאומית והאוניברסיטאית על שם הקדוש קלמנט מאוחריד (במקדונית: Национална и универзитетска библиотека Св. Климент Охридски) היא ספרייה בסקופיה, בירת מקדוניה הצפונית שמשמשת כספרייה לאומית של מקדוניה הצפונית וכספריית אוניברסיטת סקופיה.
היסטוריה

הספרייה הוקמה ב-23 בנובמבר 1944 בהתאם להחלטת האספה האנטי פשיסטית של השחרור הלאומי של מקדוניה. האוסף הראשוני של הספרייה מנה 150,000 פריטים, בעיקר פרסומים מחקריים ולימודיים במדעי הרוח והחברה, כמו כן, אוסף זה מנה גם ספרי יעץ (אנציקלופדיות, מילונים וביבליוגרפיות). בשנת 1945 הספרייה הפכה לספריית הפקדה, הוחלט כי הספרייה תקבל עותק מכל פרסום היוצא לאור במקדוניה ויוגוסלביה לשעבר. ספרייה זו הייתה אחת משמונה ספריות הפקדה של יוגוסלביה לשעבר, לאחר פירוקה של יוגוסלביה היא הפכה לספריית הפקדה של רפובליקת מקדוניה העצמאית.
בניין הספרייה והאוסף שלה ניזוקו בשיטפון בשנת 1962 וברעידת אדמה בסקופיה בשנת 1963. ב-1964 הספרייה עברה למבנה זמני, ב-1972 נבנה מבנה חדש עבור הספרייה. ב-2008 הונחה אבן פינה למבנה חדש של הספרייה אשר פתח את שעריו ב-24 במאי 2009.
אוספים

"האוסף הארכאולוגי"
"אוסף נדירים"
באוסף זה 218 כותרים, 196 מתוכם קשורים להיסטוריה ותרבות מקדונית.
"אוסף כתבי-יד אוריינטליים"
באוסף זה 3,743 כתבי יד (2,586 כתבי יד ערביים, 1,050 עות'מאנים ו-107 פרסיים). כמו כן, ישנם אלפי ספרים מודפסים בשפות אלו.
"אוסף אומנות"
"אוסף מוזיקה"
"אוסף מפות"
אוסף זה כולל מפות, אטלסים וגלובוסים.
"אוסף הדפסים קטנים"
"אוסף עבודות דוקטורט"
אוסף זה כולל עבודות תיזה ועבודות דוקטורט.
הערות שוליים

1 2 3  דף ההיסטוריה באתר הספרייה
| ספריות לאומיות של אירופה |
| --- | --- | --- |
| מדינות ריבוניות | אוסטריה • אוקראינה • אזרבייג'ן 1 • איטליה (רומא ופירנצה) • איסלנד • אירלנד • אלבניה • אנדורה • אסטוניה • ארמניה 2 • בולגריה • בלגיה • בלארוס • בוסניה והרצגובינה • גאורגיה 1 • גרמניה • דנמרק • הולנד • הונגריה (בודפשט ודברצן) • הממלכה המאוחדת (אנגליה, ויילס, סקוטלנד) • הרפובליקה הצ'כית • ותיקן • טורקיה 1 • יוון • לוקסמבורג • לטביה • ליטא • ליכטנשטיין • מולדובה • מונקו • מונטנגרו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד (קטלוניה) • סרביה • פולין • פורטוגל • פינלנד • צרפת •  קזחסטן 1 • קפריסין 2 • קרואטיה • רומניה • רוסיה 1 (מוסקבה וסנקט פטרבורג) • שוודיה • שווייץ |  |
| חבלי ארץ "לא מוכרים" | אבחזיה • דרום אוסטיה • טרנסניסטריה • קוסובו • צפון קפריסין 2 |  |
| שטחים תלויים | אולנד • אקרוטירי ודקליה 2 • איי פארו • גיברלטר • גגאוזיה • גרנזי • יאן מאיין • ג'רזי • האי מאן • סבאלברד |  |
| הערות | 1 חלק משטח המדינה נמצא באסיה. 2 מבחינה גאוגרפית נמצאת באסיה, אך נחשבת חלק מאירופה מסיבות היסטוריות. |  |
| --- | --- |
בקרת זהויות :  NLI: 987007305317305171  PLWABN: 9810667297305606  BIBSYS: 1065507  CiNii: DA13114239  GND: 1031380-1  ISNI: 0000 0001 1034 2360  LCCN: n80069905  NKC: ko2013756554  NSK: 000033935  SUDOC: 176167838  VIAF: 139435103   WorldCat (עם VIAF): 139435103
המועצה הלאומית ללשון המלטית

לוגו המועצה הלאומית ללשון מלטית
המועצה הלאומית ללשון המלטית (במלטית: Il Kunsill Nazzjonali ta l'Ilsien Malti) היא מועצה שנוסדה באפריל 2005 מכוח חוק של בית הנבחרים של מלטה, ותפקידה לקדם ולתקנן את השפה המלטית בתחום החינוך ובתחומים אחרים, וכן להגן עליה ולפקח על מילים המושאלות אליה משפות אחרות.
המועצה ללשון המלטית החליפה את האקדמיה למלטית (Akkademja tal-Malti) שהופקדה על הכוונת השפה המלטית מתחילת המאה ה-20 ועד סופה.
המועצה מורכבת מחמש מחלקות העוסקות בתחומי התקשורת, הספרות, חקר השפה, תרגום ומינוח וכן פיתוח השפה המלטית בתחומי המידע והטכנולוגיה. המועצה הלאומית ללשון מלטית חברה בפדרציה האירופית למוסדות לאומיים ללשון (ENFIL).
המועצה הלאומית לסוואהילי

| --- | --- |

אין תמונה חופשית
 גוף פיקוח על לשון
 תקופת הפעילות:  1967–הווה (כ־57 שנים) 
 מיקום
 מדינה:  טנזניה טנזניה
 bakita.go.tz
המועצה הלאומית לסוואהילי (סוואהילי Baraza la Kiswahili la Taifa, ובקיצור BAKITA) היא הרשות הטנזנית הרשמית האחראית על הפיקוח על שפת הסווהילי בטנזניה.
המועצה הלאומית לסוואהילי הוקמה מכוח חוק בשנת 1967 ובין תפקידיה העיקריים:
לקדם ולפתח את השימוש בשפה ברחבי טנזניה.
לתאם את פעילותם של גופים אחרים בטנזניה האמונים על קידומה של השפה.
לעודד את השימוש בסוואהילי בתחום העסקי והציבורי.
לשתף פעולה עם רשויות העוסקות בטביעת מונחים טכניים בסוואהילי.
להוציא לאור כתב עת בעניינן של השפה והספרות הסוואהילית.
לשתף פעולה עם גופים בינלאומיים ובני אדם העוסקים בעניינה של השפה.
לשתף פעולה עם מוציאים לאור של חומר כתוב בשפה ולסייע לכותבים בה.
לשתף פעולה עם המשרד הממשלתי המופקד על ענייני תרבות בכל הקשור לבדיקתם ולאישורם של ספרי לימוד לפני הוצאתם.
בראש המועצה יושב ראש הממונה על ידי נשיא טנזניה לתקופה של שלוש שנים, הניתנת להארכה. יתר חברי המועצה ממונים מכל אזורי המדינה על ידי המשרד הממשלתי האחראי על נושאי תרבות בטנזניה למשך תקופת כהונה של שלוש שנים, הניתנת אף היא להארכה.
המדינה החופשית שוורצבורג-זונדרסהאוזן

| --- | --- |
דגל

 
 ממשל
 משטר:  רפובליקה
 שפה נפוצה:  גרמנית
 עיר בירה:  זונדרסהאוזן
 גאוגרפיה
 יבשת:  אירופה
 היסטוריה
 הקמה:  מלחמת העולם הראשונה
 תאריך:  1918
 פירוק:  הצטרפות לתורינגיה
 תאריך:  1920
 ישות קודמת:   נסיכות שוורצבורג-זונדרסהאוזן
 ישות יורשת:   תורינגיה
 
המדינה החופשית שוורצבורג-זונדרסהאוזן
המדינה החופשית שוורצבורג-זונדרסהאוזן (בגרמנית: Freistaat Schwarzburg-Sondershausen) הייתה מדינה קטנה ברפובליקת ויימאר, שהתקיימה תקופה קצרה עד למיזוגה במדינת תורינגיה.
היסטוריה

ב-25 בנובמבר 1918 התפטר מתפקידו גינטר ויקטור, נסיך שוורצבורג, בעקבות המהפכה הגרמנית והתבוסה במלחמת העולם הראשונה.  לאחר ביטול הדוכסות, הפכה המדינה למדינה חופשית ברפובליקת ויימאר. עד מהרה נבחרה ממשלה, ובדצמבר אותה שנה הגיעה הממשלה להסכם עם גינטר ויקטור על מסירת רוב נחלותיו לרשות המדינה, בעד לזכויות שימוש וציד ביערותיו, פנסיה שנתית של 210,000 מארק, ובעלות על התוכן החיוני של הטירות בסונדרסהאוזן ובחרהר.
ב- 19 ביוני 1919 אישר הפרלמנט הממלכתי של שוורצבורג-סנדראוזן את ההתמזגות עם מדינות תורינגיה. בשנת 1920 הצטרפה המדינה למדינת תורינגיה, לאחר שפרלמנט המדינה שלל הצטרפות לפרוסיה.
הערות שוליים

↑  25.11.1918 - ein historisches Datum für Sondershausen, kyffhaeuser-nachrichten
| --- | --- |
בקרת זהויות :  GND: 4118526-2 
ערך זה הוא קצרמרבנושא גרמניה ובנושא היסטוריה. אתם מוזמנים לתרום לוויקיפדיה ו.